מפרט אחיד לפריט 8.6 א'

**כלי רכב וציוד מכני הנדסי (צמ"ה), למעט חלקים משומשים:** מכירתם, השכרתם, תיווך בהם, למעט אולם תצוגה לכלי רכב חדשים

**תוכן עניינים**

**פרק 1 - הגדרות כלליות...........................................................................................3**

**פרק 2 - תנאים רוחביים..........................................................................................4**

**פרק 3 - משטרת ישראל..........................................................................................6**

**פרק 4 - הרשות הארצית לכבאות והצלה (תצהיר)........................................................12**

**פרק 5 - הרשות הארצית לכבאות והצלה....................................................................16**

**פרק 1 - הגדרות כלליות**

* 1. **בעל מקצוע מוסמך**
     1. מי ששר הפנים הסמיכו לעניין סעיף 6ב לחוק רישוי עסקים (להלן - החוק), והוא אחד מאלה:

1. מהנדס רשוי כמשמעותו בחוק המהנדסים והאדריכלים, התשי"ח-195 (להלן - חוק המהנדסים), הרשום במדור הנדסה אזרחית, ואדריכל רשוי כמשמעותו בחוק המהנדסים הרשום במדור לארכיטקטורה.
2. במבנה פשוט, כהגדרתו בתוספת הראשונה לתקנות המהנדסים והאדריכלים (רישוי וייחוד פעולות), התשכ"ז-1967 (להלן - תקנות ייחוד פעולות):
3. מהנדס או אדריכל רשום בפנקס המהנדסים והאדריכלים במדור להנדסה אזרחית או ארכיטקטורה.
4. הנדסאי כמשמעותו בתוספת הראשונה לתקנות ייחוד פעולות.
   1. **בעל עסק**
      1. לרבות בעל רישיון העסק, מבקש הרישיון, המחזיק בעסק או האדם שבהשגחתו, בפיקוחו או בניהולו פועל העסק.
   2. **גורם מוסמך ארצי**
      1. כל אחד מאלה, לפי העניין:
5. ראש רשות הרישוי שבתחומה נמצא העסק, או עובד בכיר אחר מקרב עובדיה שהוא הסמיך לעניין זה.
6. המנהל הכללי של המשרד נותן האישור, או עובד בכיר אחר מקרב עובדי משרדו שהוא הסמיך לעניין זה.
7. נציב כבאות והצלה, או קצין כבאות והצלה בכיר אחר שהוא הסמיך לעניין זה.
8. המפקח הכללי של משטרת ישראל, או קצין משטרה בכיר אחר שהוא הסמיך לעניין זה.
   1. **הוראות לצד המפרט האחיד**
      1. מסמכים ותנאים כאמור בסעיף 7ג2(ג) לחוק, שנקבעו בחיקוק, הנדרשים מבעל עסק לפי החוק, לרבות לפי סעיפים 6ב, 6ג ו-8 עד 11ב לחוק, ואולם אין באי-פרסומם כדי לפטור מן הדרישה להגישם או למלאם.
   2. **החוק**
      1. חוק רישוי עסקים, התשכ"ח-1968.
   3. **התקנות**
      1. תקנות רישוי עסקים (הוראות כלליות), התשס"א-2000.
   4. **מפרט, מפרט אחיד**
      1. מפרט, לפי סעיף 7ג1 לחוק, המאחד את התנאים לרישיון, הנדרשים מטעמם של נותני האישור לפי סעיף 7 לחוק, והמסמכים הנדרשים על-פי סעיף 6ד לחוק מעסק מהסוג האמור בתחילת המפרט והוראות לצד המפרט האחיד, המופיעות במפרט.
   5. **נותן אישור**
      1. השר להגנת הסביבה, השר לביטחון הפנים, שר העבודה, הרווחה והשירותים החברתיים, שר החקלאות ופיתוח הכפר או שר הבריאות, או מי שהם הסמיכו לתת אישור, לעניין עסק שקביעתו כטעון רישוי נעשתה בהתייעצות עמם, לשם הבטחת המטרות כאמור בסעיף 1 לחוק.
   6. **צו רישוי עסקים**
      1. צו רישוי עסקים (עסקים טעוני רישוי), התשע"ג-2013.
   7. **רישיון**
      1. רישיון עסק, היתר זמני או היתר מזורז.
   8. **רשות הרישוי**
      1. בתחום רשות מקומית - ראש הרשות המקומית או מי שהוא הסמיכו לכך.
      2. מחוץ לתחומה של רשות מקומית - מי ששר הפנים הסמיכו לכך.
   9. **שינוי בעלות**
      1. כל שינוי בזהות הבעלים הרשומים ברישיון העסק, לרבות הוספת בעל או גריעתו, וכן העברת שליטה בתאגיד כמשמעותה בחוק ניירות ערך, התשכ"ח-1968.

**פרק 2 - תנאים רוחביים**

***הוראות לצד המפרט האחיד***

* 1. אין באמור במפרט זה כדי לפטור את מבקש הרישיון מהגשת בקשה, ומקבלת אישורים מתאימים לפי החוק ולפי כל דין. מפרט זה אינו מהווה רישיון. המנהל עסק ללא רישיון עובר על החוק, ויהא צפוי לעונשים הקבועים בחוק.
  2. אין באמור במפרט זה כדי לפטור בעל עסק מקיום דרישות כל דין החל עליו, אף אם הוראות הדין אינן מופיעות במפרט.
  3. אם קיימים בעסק סוגי עסקים נוספים החייבים ברישוי לפי צו רישוי עסקים (עסקים טעוני רישוי), התשע"ג-2013, יחולו עליהם התנאים המסוימים לעסקים מסוגם, בין שהם מפורטים במפרט האחיד ובין שאינם מפורטים בו, והאמור בתנאים אלה לא יגרע מהם.
  4. לבקשה לרישיון יצורפו, לאחר שנחתמו בידי בעל מקצוע מוסמך: תרשים סביבה, מפה מצבית ותכנית עסק, כמפורט בתקנות 12-15 לתקנות. בנוסף, יצורפו לבקשה מסמכים המפורטים במפרט זה, אם ניתן להגישם בעת הגשת הבקשה.
  5. לעסק שפעילותו דורשת היתר לשימוש חורג, לפי חוק התכנון והבנייה, התשכ"ה-1965, לא יינתן רישיון לתקופה ארוכה מתוקפו של ההיתר.
  6. רישיון יוצג בעסק במקום נראה לעין.
  7. נותן אישור או רשות הרישוי רשאים להוסיף תנאים ברישיון לפי סעיף 7 לחוק.
  8. המבקש רישיון, או בעל רישיון, רשאי להגיש השגה על תנאי או מסמך שנדרש ממנו במפרט זה, למעט תנאי או מסמך שנקבע בחיקוק. את ההשגה יש להגיש לגורם מוסמך ארצי בהתאם לטופס 9 המופיע בתקנות רישוי עסקים (הוראות כלליות), תשס"א-2000.
  9. לגורם המוסמך לדון בהשגות מטעם נותן האישור, לפי טופס ההשגה, בתוך 30 ימים מיום קבלת הדרישה לפי המפרט האחיד. הנחיות לגבי אופן הגשת ההשגה מפורטות באתר. עותק של ההשגה יש להגיש לרשות הרישוי. עבור כל השגה יש לשלם אגרה בסך 323 ₪ (סכום המתעדכן מעת לעת). יודגש כי הגשת השגה אינה מתלה את תוקפה של החלטה, כל עוד לא החליט אחרת הגורם שהוגשה לו ההשגה.
  10. **ביטול רישיון או פקיעתו**
      1. לא יהיה תוקף לרישיון עסק או להיתר זמני אם חלו שינויים מהרשום בו או במסמכים המצורפים לו לגבי סוג העסק, לרבות מבניו, שטחו, הבעלות בו, מיקומו וסוג העיסוק.
      2. רישיון עסק יבוטל אם נעשו שינויים בעסק בהשוואה לתרשים הסביבה, המפה המצבית או תכנית העסק, לאחר שניתנה לבעל הרישיון הזדמנות להשמיע את טענותיו.
      3. היתר זמני יפקע בנסיבות האמורות בסעיף 2.10.2.
      4. רשות הרישוי רשאית לבטל רישיון מטעמים אחרים, לאחר התייעצות עם נותן אישור המופקד על קיום מטרה מן המטרות האמורות בסעיף 1(א) לחוק, שאי קיומה משמש עילה לביטול, ולאחר שניתנה לבעל הרישיון הזדמנות להשמיע את טענותיו.
      5. במקרה של יסוד סביר להניח שנעברה בעסק או לגביו עבירה לפי סעיף 14 לחוק (עיסוק ללא רישיון, הפרת תנאי מתנאי הרישיון או הפרה של תקנות הנוגעות לעניין), ניתן להוציא לעסק צו הפסקה מנהלי לפי סעיף 20 לחוק.
  11. **הוראות במפרט האחיד**
      1. בעל עסק ידווח לנותן האישור על כל שינוי בעסק, העלול להשפיע על העמידה בתנאי הרישיון, שלושה חודשים מראש לפחות, ויפעל לפי הנחיות נותן האישור.
  12. **תחילה**
      1. מועד תחילתן של ההוראות המפורטות בפרקים 1 (הגדרות כלליות) ו-2 (תנאים רוחביים) למפרט זה הוא ביום פרסומו של המפרט. מועד תחילתן של ההוראות המפורטות ביתרת הפרקים המופיעים במפרט זה יהיה בהתאם לאמור בכל פרק, ויחול רק על ההוראות המפורטות באותו הפרק.

**פרק 3 - משטרת ישראל**

**מועד תחילתן של ההוראות המפורטות בפרק זה הוא ביום 1.1.2021 (י"ז טבת, תשפ"א), ובכלל זה לגבי עסק שבמועד התחילה אין לו רישיון, היתר זמני או היתר מזורז, או עסק שביום התחילה היה לו רישיון או היתר זמני.**

***מידע כללי***

* 1. **הוראות חוק הנוגעות לעניין**
     1. תקנות התעבורה - צו יבוא חופשי, התשע"א-2011.
     2. צו פיקוח על המצרכים והשירותים (יבוא רכב ומתן שירותים לרכב), התשל"ט-1978.
  2. **הגדרות**
     1. **"בעל העסק"** - המבקש להפעיל עסק, לרבות מנהל כאשר העסק הינו בבעלות תאגיד.
     2. **"כלי רכב"** - כמשמעותו בפקודת התעבורה, (נוסח חדש), תשכ"א.
     3. **"רשומה"** - פנקס או כרטסת שדפיהם ממוספרים במספרים שוטפים, או כל מדיה מגנטית מקובלת אחרת בה ניתן לרשום נתונים ופעולות.
  3. **תנאים מוקדמים**
     1. משטרת ישראל תבצע בדיקה בדבר מידע פלילי ואחר של בעל העסק, מבקש הרישיון ובעלי תפקיד נוספים בעסק. תוצאות הבדיקה יכולות להוות עילה לפסילת הבקשה.
     2. נותן האישור ו/או קצין משטרה מטעמו, רשאי להורות על שינוי מערך האבטחה בעסק ו/או תגבורו מעבר לאמור לעיל, בכפוף לאישור מחטיבת האבטחה.
     3. בכל אירוע חריג על בעל העסק ו/או מי מטעמו לדווח במידי למשטרת ישראל.
  4. **תשתיות**
     1. חניון כלי הרכב יתוחם/יגודר/יסומן כך שלא יאפשר מעבר כניסה ויציאה לכלי תחבורה, אלא דרך שערים ייעודיים.
  5. **כספת למפתחות** 
     1. בעסק תותקן כספת לפי נספח א' לצורך החזקת מפתחות כלי הרכב.
     2. בזמן שהעסק סגור לציבור כל מפתחות כלי הרכב יאוחסנו בכספת.
  6. החזקת **רישיון** רכב
     1. בעל **העסק יחזיק בעסק את רישיון הרכב המקורי של כל כלי הרכב שנמצאים בעסק.**
  7. **ניהול ורישום יומנים - ראה נספח ב'**
     1. בעל העסק ו/או מי מטעמו לא יקנה כלי רכב המובא לעסק לשם פירוקו, חלקי חילוף לכלי רכב, אביזרי רכב ומכשירים המיועדים להתקנה ברכב אלא לאחר שזיהה את המוכר על פי תעודת זהות או תעודה רשמית אחרת הנושאת תצלום של בעל התעודה ומצא שפרטי המוכר זהים לאלה המופיעים ברישיון הרכב.
     2. בעל העסק יערוך רשומה כמפורט להלן:

1. במקרה של ייבוא חלק משומש/קנייתו/העברתו לאחר בדרך אחרת יירשמו הפרטים הבאים:
2. פרטי החלק.
3. תאריך העסקה**.**
4. זהות היבואן / המוכר / הקונה / המעביר / המקבל.
5. המחיר ששולם בעד החלק.
6. מספר החשבונית או תעודת המשלוח.
7. פרטי רשימון הייבוא של החלק, אם יובא, לרבות מספרו ותאריך הוצאתו.
8. במקרה של פירוק חלק מרכב שלא לשם הרכבתו מחדש באותו רכב/הרכבתו ברכב שלא ממנו פורק יירשמו הפרטים הבאים:
9. פרטי הרכב שבו הורכב/ממנו פורק, לרבות תוצר ודגם הרכב, צבעו, שנת הייצור שלו ומספר הרישוי.
10. סוג החלק, מיקומו ברכב וצבעו.
11. שם בעל הרכב שבו הורכב/ממנו פורק, מספר תעודת הזהות שלו או מס' החברה.
12. תאריך ההרכבה/הפירוק של החלק.
13. המחיר ששולם בעד החלק.
14. מספר החשבונית או תעודת המשלוח.
15. פרטי השמאי שבדק את הרכב בו הורכב החלק או ממנו הוא פורק ככל שנערכה בדיקה כאמור.
    * 1. הרישומים ברשומה ייעשו באופן ממוחשב, בעט או בדרך אחרת שאינה ניתנת למחיקה.
      2. לא ייתלשו דפים מפנקס הרשומה ולא יוצאו כרטיסים מכרטיסייה המהווה את הרשומה.
      3. הרשומה תועבר למשטרה בכל עת על פי דרישתה.
      4. אבדה רשומה - יודיע בעל העסק או מנהל העסק למשטרה על אובדנה תוך 48 שעות מעת שנודע לו כי הרשומה אבדה.
      5. הרשומה תישמר לפחות שנה מיום הרישום האחרון בה.
      6. רישומים בדבר ייבוא/קנייה/מכירה של חלק ובדב פירוק/הרכבה של חלק יהיו בהתאם לטפסים שבתקנות הגבלת השימוש ורישום פעולות בחלקי רכב משומשים (מניעת גניבות) (ניהול יומן ורישום בו, דיווח על גניבת חלק והגבלת השימוש בחלקי רכב) התשס"ז-2007.
    1. **הקלות**
       1. עסק שמכיל פחות מ-50 כלי רכב, ובעליו מצהיר בכתב שאינו משאיר מפתחות של כלי הרכב בעסק כשהעסק סגור יהיה פטור מ:
16. הצבת כספת.
    1. **חובת אחזקת מידע ומסמכים**
       1. רשומת מועסקים אשר תכלול את פרטיהם האישיים של העובדים בעסק.
       2. רשומת מכירה וקנייה של כלי רכב ו/או חלקיו (יומן).
       3. אישור מיצרן או ספק הכספת לפי נספח א'.
       4. נספח ב' - נתונים כלליים של העסק (יירשם ע"י בעל/מנהל העסק) - נספח זה ייפרט את אמצעי האבטחה הפיזיים והאלקטרוניים שקיימים בעסק.
    2. **מסירת תנאים**

מוסר התנאים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם דרגה תפקיד חתימה

מקבל התנאים: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם מס' זהות חתימה

תאריך: \_\_\_\_\_\_\_\_\_/\_\_\_\_\_/\_\_\_\_\_.

**נספח א' - מפרט 40.7 - כספת למפתחות**

יצרן / ספק הכספת יצהיר שהכספת עומדת בתנאי המפרט הבא:

* 1. **משקל**

משקלה לא יפחת מ- 50 ק"ג.

* 1. **חומרים ומבנה**

1. דפנות הכספת, למעט הדלת יהיו עשויות פח בעובי 6 מ"מ לפחות.
2. דלת הכספת, תהיה עשויה פח בעובי 10 מ"מ לפחות.
3. בגוף הכספת תיבנה מדרגה מבוטנת אשר תמנע את דחיפת הדלת פנימה.
4. בית הבריחים יהיה מובנה ומרותך לגוף הכספת.
5. הרווח בין הדלת והמשקוף לא יעלה על 1 מ"מ.
6. פני המשקוף והדלת יהיו במישור אחד או שהדלת תהיה משוקעת.
7. הצירים יהיו חרוטים ומרותכים לדלת ולמשקוף, קוטר הציר יהיה 25-30 מ"מ בהתאם לממדי הדלת ומשקלה.
8. לדלת יהיו שני בריחים אחוריים או צירים פנימיים לאורך הדלת.
   1. **בריחים ונעילה**
9. בכספת יותקן מנגנון בריחים המונה לפחות שלושה בריחים נעים ע"י ידית הפעלה. בנוסף, יותקנו בריח עליון ובריח תחתון.
10. קוטר הבריחים לא יפחת מ- 22 מ"מ.
11. יותקן מנעול כפול שיניים בעל תו תקן ומנעול דיגיטלי.
12. המרחק בין שני המנעולים לא יפחת מ- 20 ס"מ.
    1. **עיגון הכספת**
13. עיגון לרצפה בעובי של לפחות 10 ס"מ מבטון מזויין ב' - 300.
14. העיגון לרצפת הבטון יבוצע באמצעות 2 עוגני חץ או 2 ברגי ג'מבו (עוגן) בקוטר 10 מ"מ ובאורך 8 ס"מ לפחות.

הכספת עומדת במפרט לעיל:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם פרטי ושם משפחה יצרן / ספק ת.ז. חתימה

**נספח ב' – נתונים כלליים של העסק( יירשם ע"י בעל/מנהל העסק)**

**שם העסק: \_\_\_\_\_\_\_\_\_\_ מספר עובדים\_\_\_\_\_\_\_\_ ח.פ/ע.מ\_\_\_\_\_\_\_\_\_**

**טלפון בעסק: \_\_\_\_\_\_\_\_\_\_\_\_ מספר פקס'\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **נתונים כלליים של העסק** | | | | |
| **כללי** | **שם** | **משפחה** | **טלפון** | **פלאפון** |
| **בעל העסק** |  |  |  |  |
| **מנהל העסק** |  |  |  |  |
| **מהות/ייעוד העסק** |  | | | |
|  | | | |
|  | | | |
| **תיאור כללי של העסק** |  | | | |
|  | | | |
|  | | | |
| **גודל העסק** |  | | | |
| **קיבולת קהל מקסימלית** |  | | | |
| **מספר טלפונים בעלי תפקידים בעסק** | | | | |
| **בעל העסק** |  |  |  |  |
| **מנהל העסק** |  |  |  |  |
| **אחראי משמרת** |  |  |  |  |
| **קב"ט/אחראי ביטחון/נאמן ביטחון/ חברת אבטחה** |  |  |  |  |
| **אמצעי מיגון ואבטחה בעסק** | | | | |
| **סוג המיגון** | **קיים** | **לא קיים** | **חלקי** | **הערות** |
| **אבטחה פיזית וחמושה (מאבטחים/בודקים)** |  |  |  |  |
| **גדר היקפית** |  |  |  |  |
| **מוקד בקרה** |  |  |  |  |
| **מערכת אזעקה וחיבור למוקד** |  |  |  |  |
| **מצלמות / מערכת טמ"ס/כספת** |  |  |  |  |

**נספח ג' - ניהול יומן**

שם העסק וכתובתו \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| סוג הרכב | צבע | מס' רישוי | מס'  שילדה | מס' מנוע | שם פרטי  ושם משפחה  של המוכר | מס' ת.ז./ מס' חברה  של המוכר | תאריך כניסת הרכב לעסק | תאריך הקניה של הרכב ע"י העסק | שם פרטי  ושם משפחה של הקונה | מס' ת.ז./ מס' חברה  של הקונה | תאריך המכירה |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

**פרק 4 - הרשות הארצית לכבאות והצלה**

**כלי רכב וציוד מכני הנדסי (צמ"ה), למעט חלקים משומשים - מכירתם, השכרתם ותיווך בהם, למעט אולם תצוגה לכלי רכב חדשים, בגודל עד 300 מ"ר, העונה על תנאי "אישור על יסוד תצהיר", בהתאם לצו רישוי עסקים (עסקים טעוני אישור), התשע"ג-2013**

**מועד תחילתן של ההוראות המפורטות בפרק זה הוא במועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם, ואולם לגבי הוראות שלא נדרשו בעבר, בכתב, מן העסק, לפי כל דין:**

**תחילתן תהיה בתוך 90 ימים ממועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם.**

**אם נכללה בהן דרישה להתקנת מערכות כיבוי או גילוי אוטומטיות - תחילתה של אותה דרישה תהיה שנה ממועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם.**

* 1. **הוראות חוק הנוגעות לעניין**
     1. חוק הרשות הארצית לכבאות והצלה, התשע"ב-2012 והתקנות על פיו.
     2. דיני התכנון והבנייה, לרבות חלק ג' לתוספת השנייה לתקנות התכנון והבנייה (בקשה להיתר, תנאיו ואגרות), התש"ל-1970 - בטיחות אש בבניינים.
     3. חוק רישוי עסקים התשכ"ח-1968 (להלן - החוק) והתקנות על פיו.
  2. **הגדרות**
     1. **"סידורי בטיחות אש והצלה**" - לרבות אמצעים המותקנים בנכסים, דרך קבע או באופן ארעי, ומיועדים, בין השאר, לכל אחד מאלה:
        1. מניעת דליקות והתפשטותן
        2. כיבוי דליקות, צמצום נזקיהן והקלת פעולות לכיבוי דליקות.
        3. מילוט וחילוץ לכודים והקלת פעולות למילוטם ולחילוצם.
        4. הצלת חיי אדם ורכוש.
        5. דרכי התקשרות.
        6. כל צורך הנדרש לביצוע פעולות כיבוי והצלה.
     2. "**ציוד כיבוי**" - ציוד, מתקנים וחומרים המשמשים לכיבוי דליקות ומניעתן.
     3. "**תקן ישראלי (ת"י)**" - תקן ישראלי רשמי, או תקן ישראלי כמשמעותו בחוק התקנים.
     4. "**גורם מוסמך**" - אחד מאלה:

|  |  |
| --- | --- |
| **נושא** | **גורם מוסמך** |
| תקינות מטפים מיטלטלים | תחזוקאי או מבקר מטפים מורשה בהתאם לתקן ישראלי ת"י 129, חלק 1 - מטפים מיטלטלים - תחזוקה |
| תקינות מערכת החשמל ותאורת החירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |

* 1. **כללי**
     1. מפרט זה מתייחס לדרישות בנושא סידורי בטיחות אש, שהן בסיסיות וחיוניות לצמצום הסכנה לחיים ולרכוש באירוע כבאות והצלה. וביצועו אינו מבטיח מניעת דליקות ונזקיהן. בעל העסק יפעיל את העסק בכל עת תוך נקיטה והתקנה של סידורי בטיחות אש והצלה ההולמים את היקף הפעילות בעסק ורמת הסיכון הנובעת מאופי הפעילות בו, ממספר השוהים בו, ממיקומו ומשטחו, לפי כל דין ולכל הפחות לפי מפרט זה.
     2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
     3. מבלי לגרוע מכלליות האמור בסעיפים 4.3.1 ו-4.3.2, אין בהוראות מפרט זה כדי לגרוע מהדרישות הקבועות בדיני התכנון והבנייה לצורך קבלת היתר בנייה, או ההוראות לעניין המשך אכלוס הנכס. בכל מקום במפרט שיש בו התייחסות לדרישות הנוגעות לבטיחות אש בעסק, הן יבואו בנוסף לדרישותיהן של תקנות אלה.
     4. אם דיני התכנון והבנייה אינם מתקיימים בעסק, חובה ליידע על כך את רשות הכבאות וההצלה ועשויות לחול לגביו דרישות נוספות, בהתאם לקביעתו של נותן האישור, עד להסדרת עמידתו בהוראות דיני התכנון והבנייה.
     5. הפניות במפרט לתקן ישראלי (ת"י) מחייבות התאמה מלאה בין מבנה העסק, תכולתו וסידורי בטיחות האש וההצלה הקיימים בו, לבין הדרישות הקבועות בתקן. בעל העסק, או מי שמונה מטעמו לעסוק בתחום זה, מחויב להכיר את דרישות התקן ולוודא התאמה מלאה של העסק כנדרש.
     6. הדרישות המופיעות במפרט יקוימו לכל אורך תקופת פעילותו של העסק. בעל העסק אחראי לכך שלא יתבצעו בו שינויים העומדים בסתירה להוראות המפרט ולתנאי הרישיון.
     7. תחזוקת סידורי בטיחות אש והצלה:

1. סידורי בטיחות אש והצלה יימצאו במצב תקין בכל עת. בעל רישיון העסק יוודא את ביצוען של הבדיקות, הטיפולים וכל פעולה אחרת הנדרשת לצורך זה (להלן - תחזוקת אמצעי כיבוי אש והצלה).
2. תחזוקת אמצעי כיבוי אש והצלה תתבצע לפי הוראות התקן הישראלי (ת"י) התקף והוראות היצרן. אם ניתנו הוראות נוספות על ידי נותן האישור - תתבצע בהתאם להוראות אלה.
   * 1. תיקון הוראות הנציב שמפרט זה מפנה אליהן, יחול על העסק בהתאם להוראות סעיף 7ג4 לחוק רישוי עסקים.
   1. **שילוט**
      1. במבני עסק יותקנו שלטים שבהם נכתב "יציאה" מעל פתחי העסק ובמקומות שבהם כיוון היציאה מהעסק אינו נראה באופן ברור.
      2. הכיתוב על השלטים יהיה בגוון לבן על רקע ירוק. גובה האותיות יהיה 15 ס"מ לפחות ועוביין 15 מ"מ לפחות. המרווח בין האותיות יהיה לפחות ס"מ 1.
      3. לשלטים תותקן תאורה מרשת החשמל של הבניין וממקור חשמל עצמאי, המבוסס על סוללות נטענות, המאפשרות זמן תאורה של 60 דקות. גוף התאורה יתאים לתקן ישראלי ת"י 20, חלק 2.22 - מנורות: דרישות מיוחדות - מנורות לתאורת חירום. הוא יופעל בעת הפסקת חשמל או נפילה במתח רשת החשמל.
   2. **תאורת חירום** 
      1. בעסק ששטחו 150 מ"ר ומעלה תותקן תאורת חירום.
      2. תאורת החירום תתבסס על גופי תאורה עצמאיים הניזונים מסוללות נטענות, או מערכת מרכזית לגיבוי חשמלי מבוקרת טעינה, הכוללת מצבר נטען. גופי תאורת החירום יוזנו משני מעגלי הזנה נפרדים, המוזנים ממערכות נפרדות. גופי תאורת החירום יתאימו לתקן ישראלי ת"י 20, חלק 2.22 - מנורות: דרישות מיוחדות - מנורות לתאורת חירום.
   3. **פריסת ברזי כיבוי**
      1. ברז כיבוי חיצוני בקוטר של "3 יותקן במרחק שלא יעלה על 120 מ' מהעסק. ברז כיבוי עירוני עד 120 מ' מהעסק ייחשב כעונה על דרישה זו.
   4. **ציוד כיבוי**
      1. בעסק ששטחו מ-50 מ"ר ועד 200 מ"ר, יותקן גלגילון כיבוי אש עם זרנוק בקוטר "3/4 ומזנק צמוד, כך שייתן מענה לכיסוי מלא של שטח העסק. תשתית הצינורות לגלגילון תהיה ממתכת. אם קיימת הפרדת אש ועשן בין חלקי העסק, יש להתקין ציוד כאמור בכל אחד מחלקיו.
      2. בעסק ששטחו מעל 200 מ"ר יותקנו עמדות כיבוי אש שיתנו מענה לכיסוי מלא של שטח העסק.
      3. כל אחת מעמדות הכיבוי תכיל:
3. ברז כיבוי בקוטר "2.
4. 2 זרנוקים בקוטר "2 ובאורך 15 מ' כל אחד.
5. מזנק בקוטר "2.
6. גלגילון עם צינור בקוטר "3/4 ומזנק צמוד.
7. מטפה כיבוי מסוג אבקה יבשה במשקל 6 ק''ג.

הציוד יאוחסן בארון שמידותיו לא יפחתו מגובה 120 ס''מ, רוחב 80 ס''מ ועומק 30 ס''מ.

על הארון יותקן שלט פולט אור, שבו ייכתב: ''עמדת כיבוי אש''.

* + 1. תשתית הצינורות לברזים הרשומים לעיל תהיה ממתכת.
    2. בעסק ששטחו עד 200 מ"ר יוצב מטפה כיבוי מסוג אבקה יבשה במשקל 6 ק"ג בקרבת לוח החשמל, וזאת בנוסף למטפי הכיבוי שנדרש להציב בעמדת כיבוי (אם נדרש).
    3. בעסק ששטחו מעל 200 מ"ר יוצבו שני מטפי כיבוי מסוג אבקה יבשה במשקל 6 ק"ג, וזאת בנוסף למטפי הכיבוי שנדרש להציב בעמדת כיבוי. אחד המטפים יוצב בקרבת לוח החשמל.
    4. ציוד הכיבוי יהיה נגיש וזמין ויוחזק בכל עת במצב תקין.
  1. **מערכת החשמל** 
     1. מערכת החשמל המותקנת במקום תתוכנן ותבוצע בהתאמה לחוק החשמל התשי"ד-1954 (להלן - חוק החשמל) ותקנותיו.
     2. על לוח החשמל יותקן שלט פולט אור שבו ייכתב "חשמל, לא לכבות במים".
     3. מערכת החשמל תיבדק אחת לחמש שנים.
  2. **אישורים** 
     1. בעל העסק ישמור בשטח העסק בכל עת את המסמכים המפורטים להלן ויציגם או ימסרם לאדם המוסמך לבדוק האם העסק עומד בדרישות לעיל:

1. אישור מגורם מוסמך, כי מטפי הכיבוי הקיימים בעסק נבדקו בהתאם לתקן ישראלי ת"י 129, חלק 1 - מטפים מיטלטלים - תחזוקה, ונמצאו תקינים.
2. אישור מגורם מוסמך, כי מערכת החשמל המותקנת במקום נבדקה ונמצאה תקינה בהתאמה לחוק החשמל ותקנותיו, כולל תאורות החירום המותקנות במקום. על האישור לכלול התייחסות למיקומו של מפסק חשמל ראשי לשעת חירום (אם קיים) ולתקינותו וכן טבלה המפרטת את מיקומם של לוחות החשמל, את מספרם ואת גודל החיבור באמפר של כל לוח.
   1. **נספחים**
      1. את פרסומי הרשות הארצית לכבאות והצלה, כולל תיקיית טפסים אחידים לאישורים, ניתן למצוא באתר הרשות הארצית לכבאות והצלה ולהורידם ממנו.

**פרק 5 - הרשות הארצית לכבאות והצלה**

**כלי רכב וציוד מכני הנדסי (צמ"ה), למעט חלקים משומשים - מכירתם, השכרתם ותיווך בהם, למעט אולם תצוגה לכלי רכב חדשים**

**מועד תחילתן של ההוראות המפורטות בפרק זה הוא במועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם, ואולם לגבי הוראות שלא נדרשו בעבר, בכתב, מן העסק, לפי כל דין:**

**תחילתן תהיה בתוך 90 ימים ממועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם.**

**אם נכללה בהן דרישה להתקנת מערכות כיבוי או גילוי אוטומטיות - תחילתה של אותה דרישה תהיה שנה ממועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם.**

* 1. **הוראות חוק הנוגעות לעניין**
     1. חוק הרשות הארצית לכבאות והצלה, התשע"ב-2012 והתקנות על פיו.
     2. דיני התכנון והבנייה, לרבות חלק ג' בתוספת השנייה לתקנות התכנון והבנייה (בקשה להיתר, תנאיו ואגרות), התש"ל-1970 - בטיחות אש בבניינים.
     3. חוק רישוי עסקים התשכ"ח-1968 (להלן - החוק) והתקנות על פיו.
  2. **הגדרות**
     1. **"בניין משרדים חדש"** -מבנה או חלק במבנה המשמש למשרדים ונבנה בהתאם להיתר לפי חוק התכנון והבנייה, התשכ"ה-1965, או בהתאם לדרישותיהם של שירותי הכבאות, שניתנו לאחר התאריך 1.1.2012.
     2. **"בניין משרדים ישן"** - בנין המשמש למשרדים, שאינו בנין משרדים חדש.
     3. **"ברז כיבוי אש"** - ברז לכיבוי אש המתאים לתקן ישראלי ת"י 448 - הידרנט לכיבוי אש, על חלקיו, לפי פירוט הקטרים הבאים:

1. "2 על זקף בקוטר "2.
2. "2\*2 על זקף בקוטר "3.
3. "3 על זקף בקוטר "3.
4. "3 על זקף בקוטר "4.
5. "3\*2 על זקף בקוטר "4.
6. "4 על זקף בקוטר "6.
7. "3\*2 על זקף בקוטר "6.
   * 1. **"ברז כיבוי אש בתחום הנכס"** - ברז כיבוי אש הממוקם בתחום הנכס, מחוץ למבנה, אחרי מד המים של הנכס ומחובר לרשת המים העירונית, או למאגר מים ומשאבות.
     2. **"ברז כיבוי אש עירוני"** - ברז כיבוי אש, הממוקם מחוץ לתחום הנכס, לפני מד המים של הנכס ומחובר לרשת המים העירונית.
     3. **"ברז כיבוי אש פנימי"** - ברז כיבוי אש, הממוקם בתוך תחום הנכס, בתוך מבנה ומחובר לרשת המים העירונית, או למאגר מים ומשאבות.
     4. "**גורם מוסמך**" - אחד מאלה:

|  |  |
| --- | --- |
| **נושא** | **גורם מוסמך** |
| אפיון רשת מים | מי שברשותו תו תקן ממכון התקנים לתחזוקת מערכת כיבוי אוטומטית במים לפי תקן ישראלי ת"י 1928 - מערכות לכיבוי אש במים - בקרה, בדיקה ותחזוקה |
| תקינות אמצעי כיבוי במים | מי שהודרך והוסמך על ידי יצרן או ספק גלגילונים לגלגילונים שהותקנו לאחר 1.6.2013 עפ"י תקן ישראלי ת"י 2206, חלק 2 - גלגילון לכיבוי אש - דרישות תכן, התקנה ותחזוקה. |
| תקינות מטפים מיטלטלים | תחזוקאי או מבקר מטפים מורשה בהתאם לתקן ישראלי ת"י 129, חלק 1 - מטפים מיטלטלים - תחזוקה |
| תקינות מערכת החשמל ותאורת חירום) | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| התאמה ותקינות של מערכת הגז לתקן ישראלי ת"י 158 - מתקנים לגזים פחמימניים מעובים (גפ"מ) | בעל רישיון בתוקף לעבודת גפ"מ לפי תקנות הגז (בטיחות ורישוי) (רישוי לעוסקים בעבודות גפ"מ), התשס"ו-2006, אשר רשאי לתת אישור כאמור, בהתאם לסוג רישיונו |
| תחזוקת מערכת גילוי אש בהתאם לתקן ישראלי ת"י 1220, חלק 11 - מערכות גילוי אש - תחזוקה | מי שברשותו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11 - מערכות גילוי אש - תחזוקה. |
| סידורי בטיחות אש והצלה בארון חשמל בהתאם לתקן ישראלי ת"י 5210 - מערכות לכיבוי-אש בארוסול, או תקן ישראלי ת"י 1597 - מערכות כיבוי אש אוטומטיות בגז כיבוי | מי שברשותו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11 - מערכות גילוי אש - תחזוקה |
| תקינות מערכת למסירת הודעות (כריזת חירום) | מי שברשותו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11 - מערכות גילוי אש: תחזוקה, או בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| תקינות מערכת אוטומטית לכיבוי אש (ספרינקלרים) בהתאם לתקן ישראלי ת"י 1928 - מערכות לכיבוי אש במים - בקרה, בדיקה ותחזוקה | מי שברשותו תו תקן ממכון התקנים לתחזוקת מערכת כיבוי אוטומטית במים לפי תקן ישראלי ת"י 1928 - מערכות לכיבוי אש במים - בקרה, בדיקה ותחזוקה |
| תקינות גנרטור חירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| תקינות מערכת בישול מסחרית (מנדפים), לרבות ניתוק ממקור אנרגיה, בהתאם לתקן ישראלי ת"י 5356, חלק 2 - מערכות כיבוי אש - כיבוי אש בכימיקלים רטובים | מתקין מערכת כיבוי לפי תקן ישראלי ת"י 5356, חלק 2 - מערכות כיבוי אש - כיבוי אש בכימיקלים רטובים |
| התאמה מערכות בטיחות האש וההצלה להוראת נציב 536 - משטר הפעלות מערכות בטיחות אש - אינטגרציה | * + - 1. מהנדס מורשה, או מעבדה מוכרת ובעלת הסמכה לתקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות       2. גורם מוסמך לפי הוראת נציב 536 - משטר הפעלות מערכות בטיחות אש - אינטגרציה |
| תקינותה של מערכת שחרור העשן | מהנדס ובלבד שאינו המתכנן של המתקן או המערכת |
| תקינותה של מערכת מיזוג אוויר מרכזית, הכוללת תעלות ומדפים בהתאם לתקן ישראלי ת"י 1001 - בטיחות אש בבניינים | מהנדס או מורשה למערכות קירור ומיזוג אוויר, אשר רשאי לתת אישור כאמור, בהתאם לסוג רישיונו |
| הדרכה בתחום של בטיחות אש | הדרכת עובדים תבוצע על-ידי מי שמתקיים בו אחד מאלה:   1. עבר השתלמות "ממונים לבטיחות אש" והשתלמות "מדריך בטיחות" במוסד שהוכר על ידי משרד הכלכלה והתעשייה, או על ידי רשות הכבאות 2. סיים קורס מדריכים מטעם בית הספר הארצי לכבאות והצלה והיה עובד של איגוד ערים או של מחלקה לשירותי כבאות ברשות מקומית או ברשות הארצית לכבאות והצלה לפחות 8 שנים ברציפות 3. עובד רשות כבאות, שהוא בוגר קורס מדריכים מטעם בית הספר הארצי לכבאות והצלה, או בוגר המכללה הלאומית לכבאות והצלה, או אושר על ידי מפקד המחוז לביצוע הדרכות לגורמי חוץ ומונה לכך בהתאם להוראת השעה שפורסמה על ידי אגף ההדרכה ברשות הכבאות וההצלה 4. מהנדס רשום בפנקס המהנדסים והאדריכלים במדור "בטיחות אש ומניעתה" 5. מי שאושר על ידי נציב הכבאות וההצלה, לאחר שהציג מסמכים המעידים על הכשרתו וניסיונו |

* + 1. "**גישה למוצא בטוח**" **(Exit Access)** - חלק מדרך מוצא, לרבות פרוזדורים ומעברים, שתחילתו בכל נקודה שהיא בבניין וסופו בכניסה למוצא בטוח, או מחוץ לבניין, או בדלת יציאה חיצונית.
    2. **"גלאי עשן עצמאי"** - גלאי בעל התראה קולית, המכיל סוללת גיבוי, מחובר לרשת החשמל ללא רכזת ועומד באחד מהתנאים האלה:

1. מאושר לפי תקן ישראלי ת"י 1220, חלק 5 - מערכות גילוי אש: גלאי עשן עצמאיים.
2. מאושר על ידי מעבדת ANSI/UL 217 בארה"ב.
3. מאושר לפי תקן אירופי.
   * 1. "**דלת אש**" - כמשמעותה בתקן ישראלי ת"י 1212 - דלתות אש - עמידות-אש.
     2. "**דרך מוצא**" **(Means of Egress)** - נתיב יציאה מבניין, הפנוי ממכשולים וכולל אחד או יותר ממרכיבים אלה:
4. גישה למוצא בטוח.
5. יציאה.
6. מוצא בטוח.
   * 1. **"הנדסאי"** -הנדסאי רשום, כמשמעותו בחוק ההנדסאים והטכנאים המוסמכים, התשע"ג-2012, העוסק בתחום ובסוג בדיקות שלגביהם נדרש האישור.
     2. **"חומר לא דליק"** -כמשמעותו בתקן ישראלי ת"י 755, תגובות בשריפה של חומרי בנייה - שיטות בדיקה וסיווג.
     3. **"חומר ציפוי וגימור**" - חומר המשמש לציפוי, כיסוי או חיפוי, לרבות טפטים, ציפוי עץ, שטיחים, פרקט, תקרות עץ, בד, או PVC.
     4. "**חוק הרשות הארצית לכבאות והצלה**" - חוק הרשות הארצית לכבאות והצלה, התשע"ב-2012.
     5. **"חוק התקנים**" - חוק התקנים, התשי"ג-1953.
     6. **"חיבור כבאים להסנקת מים", "חיבור כבאים" (Fire Department Connection)** - חיבור צינור מים בקוטר "3 או "4, הכולל שסתום אל חוזר, חיבור מהיר מדגם "שטורץ", מכסה ושרשרת.
     7. **"חניון תת קרקעי"** -חניון שכל קירותיו או חלקם נמצאים מתחת לפני הקרקע.
     8. "י**ציאה**" **(Exit Discharge)** - חלק מדרך מוצא, שתחילתו בסופה של גישה למוצא בטוח או בסופו של מוצא בטוח וסיומו ברחוב, בין במישרין ובין דרך שטח פתוח.
     9. "**מהנדס**" - מהנדס רשום, כמשמעותו בחוק המהנדסים והאדריכלים, התשי"ח-1958, אשר עוסק בתחום ובסוג בדיקות שלגביהם נדרש האישור.
     10. **"מעבדה מאושרת"** - מעבדה שאושרה על ידי הממונה על התקינה במשרד הכלכלה והתעשייה.
     11. **"מעבדה מוכרת"** - מעבדה מאושרת ומוסמכת, שהוכרה על ידי רשות הכבאות וההצלה ושמה פורסם באתר האינטרנט של הרשות.
     12. **"מעבדה מוסמכת"** - מעבדה שקיבלה אישור הסמכה מטעם הרשות הלאומית להסמכת מעבדות, לפי חוק הרשות הלאומית להסמכת מעבדות, התשנ"ז-1997 ורשות הכבאות וההצלה.
     13. **"מערכת גילוי אש"** - מערכת ידנית או אוטומטית לגילוי אש או עשן.
     14. **"מערכת התרעת אש"** - מערכת המתריעה לדיירי הבניין על שינויי חום, עשן או שינוי אחר במערכות המכניות, באמצעות מערכת כריזה, צופרים ואמצעי הודעה אחרים ומפעילה מערכות הכלולות במשטר ההפעלה של הבניין.
     15. "**מוצא בטוח**" **(Exit)** - חלק מדרך מוצא, המופרד משאר חלקי הבניין על ידי אלמנטים עמידי אש ודלתות אש ומוביל אל היציאה או אל מחוץ לבניין.
     16. "**נותן האישור**" - לעניין פרק זה, עובד רשות הכבאות וההצלה, שהוסמך לכך על-ידי השר לביטחון פנים.
     17. **"סידורי בטיחות אש והצלה"** - לרבות אמצעים המותקנים בנכסים, דרך קבע או באופן ארעי ומיועדים, בין השאר, לכל אחד מאלה:
7. מניעת דליקות והתפשטותן.
8. כיבוי דליקות, צמצום נזקיהן והקלת פעולות לכיבוי דליקות.
9. מילוט וחילוץ לכודים והקלת פעולות למילוטם ולחילוצם.
10. הצלת חיי אדם ורכוש.
11. דרכי התקשרות.
12. כל צורך הנדרש לביצוע פעולות כיבוי והצלה.
    * 1. "**ציוד כיבוי**" - ציוד, מתקנים וחומרים המשמשים לכיבוי דליקות ומניעתן.
      2. "**רשות הכבאות וההצלה**" - הרשות הארצית לכבאות והצלה, שהוקמה בתוקף חוק הרשות הארצית לכבאות והצלה, התשע"ב-2012.
      3. **"שינוי מהותי"** - שינוי של כל אחד מאלה במבנה:
13. מרחק הליכה.
14. מספר דרכי מוצא.
15. שינוי ייעוד.
    * 1. "**תקן NFPA**" - תקן של האגודה הלאומית האמריקאית להגנה בפני אש.
      2. "**תעודת בדיקה**" - תעודת בדיקה בדבר התאמה לתקן שניתנה לפי סעיף 12 לחוק התקנים.
      3. "**תקן ישראלי (ת"י)**" - תקן ישראלי רשמי, או תקן ישראלי כמשמעותו בחוק התקנים.
      4. "**תקנות התכנון והבנייה**" - תקנות התכנון והבנייה (בקשה להיתר, תנאיו ואגרות), התש"ל-1970.
    1. **מסמכים נוספים**
       1. לבקשת רישיון עסק או להיתר זמני (להלן - בקשה) יצורפו המסמכים המנויים להלן:
16. אפיון רשת המים המזינה את העסק, שייערך בהתאם להוראת נציב 529 - זמינות רשת מים ופריסת ברזי כיבוי, לאחר שנחתם על ידי אחד מאלה:
    * + - 1. מהנדס.
          2. אדריכל.
          3. הנדסאי.
          4. גורם מוסמך.

דרישה לאפיון רשת המים תחול רק במקומות שבהם קיימת או נדרשת מערכת מתזים. הדרישה לאפיון רשת המים כאמור לא תחול על עסק שקיים בו מאגר מים עם היתר בנייה כדין ואושר על ידי מעבדה מוכרת.

1. בכפוף לדרישה של רשות הכבאות וההצלה, על בעל העסק להגיש אחד או יותר מהמסמכים הבאים:
2. תוכנית של העסק בקנה מידה 1:100 ובה מפורטים כלל סידורי בטיחות האש וההצלה הנדרשים או קיימים בעסק מסוג זה.
3. העתק מהיתר הבנייה.
4. אישור של מהנדס הוועדה המקומית לתכנון ובנייה לפי סעיף 8א1 לחוק רישוי עסקים, לגבי עסק שאינו מקיים את דיני התכנון והבנייה.
   * 1. הדרישות הקבועות בסעיף 5.3.1, לא תחולנה על עסק שאינו מכיל חומרים מסוכנים (חומ"ס), שטחו הכולל הוא עד 100 מ"ר והוא מיועד להכיל עד 50 איש.
   1. **רישום ודיווח**
      1. בעל העסק יודיע לרשות הכבאות וההצלה על כוונה לניתוק יזום של מערכות כיבוי אש וזאת לכל הפחות 48 שעות לפני מועד הניתוק. לעניין סעיף זה, "מערכת כיבוי אש" - אחת מהמערכות הבאות, אם מתקיימת לגביה חובת התקנה על-פי דין: גלאים, מתזים, גנרטור, מערכת על-לחץ ושחרור עשן.
      2. בעל העסק יודיע לנותן האישור על כוונה לבצע עבודות בנייה בעסק, לרבות כל שינוי פנימי, גם אם אינו טעון היתר, הפוגעות או עשויות לפגוע בסידורי בטיחות האש וההצלה בעסק, לכל הפחות שבעה ימים לפני היום שבו יתחילו העבודות. יתכן, כי עסק שבו יתבצעו עבודות כמפורט בסעיף זה, יידרש לעמוד בדרישות נוספות, בהתאם לקביעתו של נותן האישור.
   2. **כללי**
      1. מפרט זה מתייחס לדרישות לגבי סידורי בטיחות אש והצלה, שהן בסיסיות וחיוניות לצמצום הסכנה לחיים ולרכוש באירוע כבאות והצלה. ביצועו אינו מבטיח מניעת דליקות ונזקיהן. בעל העסק יפעיל את העסק בכל עת תוך נקיטה והתקנה של סידורי בטיחות אש והצלה ההולמים את היקף הפעילות בעסק ואת רמת הסיכון הנובעת מאופי הפעילות בעסק, ממספר השוהים בו, ממיקומו ומשטחו, ולפי כל דין ולכל הפחות לפי מפרט זה.
      2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
      3. מבלי לגרוע מכלליות האמור בסעיף 5.5.1 ו-5.5.2, אין בהוראותיו של מפרט זה כדי לגרוע מהדרישות הקבועות בדיני התכנון והבנייה לצורך קבלת היתר בנייה, או ההוראות לעניין המשך אכלוס הנכס. בכל מקום במפרט שיש בו התייחסות לדרישות הנוגעות לבטיחות אש בעסק, הן יבואו בנוסף לדרישותיהן של תקנות אלה.
      4. אם לא התקיימו בעסק דיני התכנון והבנייה, חובה ליידע על כך את רשות הכבאות וההצלה ועשויות לחול לגביו דרישות נוספות, בהתאם לקביעתו של נותן האישור, עד להסדרת עמידה בהוראות דיני התכנון והבנייה.
      5. הפניות במפרט לתקן ישראלי (ת"י), מחייבות התאמה מלאה בין מבנה העסק, תכולתו וסידורי בטיחות האש וההצלה הקיימים בו, לבין הדרישות הקבועות בתקן. בעל העסק, או מי שמונה מטעמו לעסוק בתחום זה, מחויב להכיר את דרישות התקן ולוודא התאמה מלאה של העסק כנדרש.
      6. הדרישות המופיעות במפרט יקוימו לכל אורך תקופת פעילותו של העסק. בעל העסק אחראי לכך שלא יתבצעו בו שינויים העומדים בסתירה להוראות המפרט ולתנאי הרישיון.
      7. תחזוקת סידורי בטיחות אש והצלה:
5. סידורי בטיחות אש והצלה יימצאו במצב תקין בכל עת. בעל רישיון העסק יוודא ביצוע של הבדיקות, הטיפולים וכל פעולה אחרת הנדרשת לצורך כך (להלן - תחזוקת אמצעי כיבוי אש והצלה).
6. תחזוקת אמצעי כיבוי אש והצלה תתבצע לפי הוראות התקן הישראלי (ת"י) התקף והוראות היצרן. אם ניתנו על ידי נותן האישור הוראות נוספות - תתבצע בהתאם להוראות אלה.
   * 1. תיקון הוראות הנציב שמפרט זה מפנה אליהן, יחול על העסק בהתאם להוראות סעיף 7ג4 לחוק רישוי עסקים.
   1. **דרכי גישה**
      1. דרכי הגישה לעסק תהיינה פנויות מכל מכשול בכל עת.
   2. **הפרדות ועמידות אש**

דרישות אלו יתקיימו אם נדרשו בתנאים להיתר בנייה, או בעקבות שינוי מהותי המחייב שינוי בתנאי ההיתר.

* + 1. בעסק תהיה הפרדת אש ועשן בין שטח המשמש לאחסנה לבין חלקי העסק האחרים וכן בין העסק לחלקי הבניין האחרים. ההפרדה האמורה תבוצע באמצעות:

1. קירות בעלי עמידות אש למשך שעתיים לפחות. הקיר יהיה בנוי מלבנים, בלוקים, בטון, או כל חומר אחר שווה ערך מבחינת קשיחות, בלייה וזמן עמידות אש.
2. פתחי הכניסה והיציאה בקירות בעלי עמידות אש ייסגרו על-ידי דלת או חלון בעלי עמידות אש שמשכה 30 דקות לפחות וכשל תחילי ויציבות שמשכם 90 דקות לפחות, העומדים בתקן ישראלי ת"י 1212 - דלתות-אש - עמידות-אש.
   * 1. חומרי הציפוי והגימור שבהם ייעשה שימוש במבנה או במבנים, לרבות מבנים יבילים המשמשים את העסק, יעמדו בתקן ישראלי ת"י 921 - תגובות בשרפה של חומרי בנייה. בדיקת אי דליקותם וסיווגם של החומרים תיערך בהתאם לתקן ישראלי ת"י 755, תגובות בשריפה של חומרי בנייה - שיטות בדיקה וסיווג. לעניין סעיף זה - שימוש בחומרי ציפוי וגימור כולל הן שימוש פנימי והן שימוש חיצוני.
   1. **דרכי מוצא**
      1. **פתחי יציאה**
3. בעסק יהיה פתח יציאה אחד ברוחב של 0.9 מ' נטו לפחות. פתחים נוספים יידרשו אם המרחק אל פתח היציאה מכל נקודה בתוך המבנה לאורך מסלול ההליכה ועד אל היציאה עולה על 30 מ'.
4. בעסק המיועד להכיל למעלה מ-50 איש, יהיה כיוון הפתיחה של הדלתות בפתחי היציאה כלפי כיוון המילוט.
   * 1. דרכי המוצא, לרבות פתחי היציאה, יהיו פנויים מכל מכשול בכל עת.
     2. אם הותקן מנעול על דלת בדרך המוצא, יהיה ניתן לפתוח את הדלת מכיוון המילוט בלא צורך במפתח נשלף.
   1. **שילוט**
      1. בדרכי המוצא בעסק יותקן שילוט וסימון, כמפורט בסימן י"ח לפרק ב' לתוספת השנייה לתקנות התכנון והבנייה.
      2. בעסק יותקנו שלטים פולטי אור כמפורט מטה:
5. "חשמל, לא לכבות במים" - על לוחות חשמל.
6. "מפסק זרם ראשי" - בסמוך למפסק, במקום בולט ונגיש.
7. "עמדת כיבוי אש".
8. "ברז שריפה" - בסמוך לברז.
9. "ברז הסנקה לעמדות" - בסמוך לברז.
10. "ברז הסנקה למתזים" - בסמוך לברז.
11. "אין להשתמש במעלית בזמן שריפה" - בסמוך למעלית.
12. "חדר שירות" (בהתאם לשימוש בחדר - הסקה, דוודים, מיזוג אוויר, אשפה וכו').

בשלטים פולטי אור בסעיף זה, יהיה הכיתוב על השלט בגוון אדום על רקע צהוב. גובה האותיות יהיה 3 ס"מ לפחות ועוביין 7 מ"מ לפחות. השלט ימוקם בסמוך למתקן, בגובה 1.5 מ' לפחות מגובה הרצפה.

* 1. **תאורת חירום** 
     1. בעסק תותקן תאורת חירום, שתתחיל לפעול ותאיר את דרכי המוצא במקרה של כשל באספקת החשמל, או נפילה במתח החשמל.
     2. תאורת החירום תותקן במעברים המשרתים יותר מ-6 אנשים, או שאורכם עולה על 15 מ', בפרוזדורים ובחדרי מדרגות, לאורך דרך המוצא ולאורך מעברי מילוט, כולל מעברי מילוט אחוריים, בשטח העסק.
     3. תאורת החירום תתבסס על גופי תאורה עצמאיים, הניזונים מסוללות נטענות או ממערכת מרכזית לגיבוי חשמלי מבוקרת טעינה, הכוללת מצבר נטען. גופי תאורת החירום יוזנו משני מעגלי הזנה נפרדים, המוזנים ממערכות נפרדות.
     4. גופי תאורת החירום יתאימו לתקן ישראלי ת"י 20, חלק 2.22 - מנורות: דרישות מיוחדות - מנורות לתאורת חירום.
  2. **אספקת מים (כולל ברזי כיבוי)**
     1. בעל העסק ינקוט בכל האמצעים הדרושים על מנת שאספקת המים תהא בכמות ובלחץ הדרושים לשם פעולתו התקינה של כל ציוד הכיבוי שיש להתקינו בעסק.
     2. בעסק הנמצא בשטח פתוח, יותקן ברז כיבוי בקוטר של "3 ובמרחק שלא יעלה על 120 מ' מהעסק.
     3. בעסק ששטחו המבונה הכולל מעל 800 מ"ר, יותקנו ברזי כיבוי אש בתחום הנכס, בקוטר של "3 על זקף בקוטר של "4, בהתאם לתקן ישראלי ת"י 448 - הידרנט לכיבוי אש, חלק 1 וחלק 3, ליד המבנה. ברז כיבוי אש עירוני במרחק של עד 120 מ' מהמבנה ייחשב לצורך העניין כברז מן המניין.
     4. בעסק בעל 3 קומות ומעלה, יותקן חיבור כבאים להסנקת מים לברזי הכיבוי המותקנים בעסק. ברז ההסנקה יוצב מחוץ לעסק, במרחק שלא יעלה על 6 מ' מקצה העסק. דרישה זו תתקיים אם נדרשה בתנאים להיתר בנייה, או בעקבות שינוי מהותי המחייב שינוי בתנאי ההיתר.
  3. **ציוד כיבוי**
     1. בעסק ששטחו מ-50 מ"ר עד 200 מ"ר יותקן גלגילון כיבוי אש עם זרנוק בקוטר "3/4 ומזנק צמוד, כך שייתן מענה לכיסוי מלא של שטח העסק. תשתית הצינורות לגלגילון תהיה ממתכת. אם קיימת הפרדת אש ועשן בין חלקי העסק, יש להתקין ציוד כאמור בכל אחד מחלקיו.
     2. בעסק ששטחו המבונה מעל 200 מ"ר תותקנה עמדות כיבוי אש כך שיתנו מענה לכיסוי מלא של שטח העסק.
     3. כל אחת מעמדות הכיבוי תכיל:

1. ברז כיבוי בקוטר "2.
2. 2 זרנוקים בקוטר "2 ובאורך 15 מ' כל אחד.
3. מזנק בקוטר "2.
4. גלגילון עם צינור בקוטר "3/4 ומזנק צמוד.
5. מטפה אבקה במשקל 6 ק''ג.

הציוד יאוחסן בארון שמידותיו לא יפחתו מגובה 120 ס''מ, רוחב 80 ס''מ ועומק 30 ס''מ.

על הארון ייכתב: ''עמדת כיבוי אש''.

* + 1. תשתית הצינורות לברזים הרשומים לעיל תהיה ממתכת.
    2. בעסק יוצבו מטפי כיבוי מסוג אבקה יבשה במשקל 6 ק''ג. מספר המטפים יתאים לתקן ישראלי ת"י 129, חלק 2 - מטפים מיטלטלים: התאמה, התקנה וסימון. בדיקת המטפים ותחזוקתם תתבצע לפי האמור בתקן ישראלי ת"י 129, חלק 1 - מטפים מיטלטלים - תחזוקה.
    3. ציוד הכיבוי יהיה נגיש וזמין ויוחזק בכל עת במצב תקין.
  1. **מערכת מתזים**
     1. במקומות המפורטים להלן תתוכנן ותותקן מערכת כיבוי אש אוטומטית במים על פי תקן ישראלי ת"י 1596 - מערכת מתזים - התקנה (להלן - מערכת מתזים):

1. בניין משרדים חדש:
2. בעל יותר מקומה אחת, אשר השטח הכולל המשמש בו למשרדים הוא עד 1,000 מ"ר - בשטח המשמש למשרדים בלבד.
3. אשר השטח הכולל המשמש בו למשרדים עולה על 1,000 מ"ר - בכל חלקי הבניין.
4. בניין משרדים ישן, אשר השטח הכולל המשמש בו למשרדים עולה על 3,000 מ"ר - בכל חלקי הבניין.
5. בחניון לכלי רכב - עילי או תת קרקעי סגור - ששטחו הכולל עולה על 140 מ"ר- בכל חלקי החניון.
6. על אף האמור בסעיף 5.13.1.(2), בניין משרדים ישן, אשר בדרישות להיתר הבנייה שלו לא נדרשה התקנה של מערכת מתזים, יהיה פטור מהחובה להתקין מערכת מתיזים ובלבד שהוא עומד בכל התנאים המפורטים להלן:
7. העסק או המבנה הקיים פועל במקום שיש לו היתר בנייה כדין.
8. אין חריגה או שינוי מהשימוש או הייעוד בהתאם לתנאי ההיתר.
9. אם קיים מטבח מרכזי, תותקן באזור הבישול מערכת כיבוי אוטומטית במים.
10. מבנה שאינו גבוה או רב קומות, אשר גובה הרצפה של קומתו העליונה אינו עולה על 13 מ' מהרצפה של קומת הכניסה.
11. שטח הקומה אינו עולה על 2,250 מ"ר.
12. בכל המקומות העונים לקריטריונים לקבלת פטור ממערכת מתזים לפי סעיף קטן (4), חובה להתקין מערכת גילוי אש ועשן בהתאם לתקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות.
    * 1. אם אין הפרדות אש בין ייעודים או שימושים שונים, תתוכנן ותותקן בחלקים אלה מערכת מתזים בהתאם לרמת הסיכון המחמירה ביותר.
      2. לנותן האישור יוגשו האישורים הבאים:
13. אישור ממעבדה מוכרת והעתק של הצהרת מהנדס בדבר התאמת התכנון של מערכת המתזים לתקן ישראלי ת"י  1596 - מערכת מתזים - התקנה.
14. אישור ממעבדה מוכרת על התקנת המערכת והתאמתה לתקן ישראלי ת"י 1596 -מערכת מתזים - התקנה.
    * 1. מערכת המתזים תתאים בכל עת לסיווג המבנה, לייעודו, למיקומו, לשטחו, לשימוש בו ולדרגת סיכון האש של חלקיו (כגון: אזור אחסנה, אזור משרדים, אזור מכירות וכו').
      2. מערכת המתזים תתוחזק בכל עת במצב תקין.
      3. בדיקת מערכת המתזים תתבצע על פי תקן ישראלי ת"י 1928 - מערכות לכיבוי אש במים: בקרה, בדיקה ותחזוקה. העתק מתעודת הבדיקה בצירוף מפרט הבדיקה יוגש לנותן האישור.
    1. **מערכת גילוי אש ועשן**
       1. במקומות המפורטים להלן תותקן מערכת גילוי אש ועשן, המותקנת על פי תקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות:
15. בבניין משרדים חדש בעל קומה אחת, ששטחו הכולל המשמש למשרדים הוא מ-500 עד 1,000 מ"ר - בכל חלקי הבניין.
16. בבניין משרדים חדש בעל יותר מקומה אחת, אשר השטח הכולל המשמש בו למשרדים הוא עד 1,000 מ"ר, יותקנו לחצנים ידניים וצופרים בלבד בכל הקומות.
17. בבניין משרדים חדש, שהשטח הכולל המשמש בו למשרדים עולה על 1,000 מ"ר תותקן מערכת גילוי אש ועשן בשטחי הפרוזדורים המשמשים חלק מדרך מוצא.
18. בבניין משרדים ישן, שהשטח הכולל המשמש בו למשרדים הוא מ-500 עד 3,000 מ"ר - בכל חלקי הבניין.
19. בבניין משרדים ישן בהתאם לסעיף 5.13.1.(4), שקיבל פטור מהתקנה של מערכת מתזים, תהיה חובה להתקין מערכת גילוי אש ועשן בהתאם לתקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות. התקנה של מערכת גילוי אש ועשן נדרשת בכל שטחי העסק.
20. בחניון כלי רכב - עילי או תת קרקעי סגור - ששטחו הכולל עולה על 500 מ"ר, יותקנו לחצנים ידניים וצופרי אזעקה אורקוליים בלבד.
    * 1. במבנה יביל לפי תקן ישראלי ת"י 931 - עמידות אש של אלמנטי בניין - שיטות בדיקה, יש להתקין גלאי עצמאי על פי תקן ישראלי ת"י 1220, חלק 5 - מערכות גילוי אש - גלאי עשן עצמאיים.
      2. מערכת גילוי אש ועשן, לרבות הגלאים העצמאיים, תתוחזק בכל עת במצב תקין.
      3. בדיקת מערכת גילוי האש והעשן תתבצע על פי תקן ישראלי ת"י 1220, חלק 11 - מערכות גילוי אש - תחזוקה. העתק מתעודת הבדיקה, שתערך לפי נספח ג' לתקן הנ"ל, יוגש לנותן האישור.
    1. **מערכת החשמל** 
       1. בלוחות חשמל הממוקמים בעסק תותקנה המערכות הבאות:
21. לוח חשמל בעל זרם של 63 אמפר - אם נדרש להתקין בעסק מערכת גילוי אש ועשן, יותקן גלאי עשן גם בלוח החשמל.
22. לוח חשמל בעל זרם של 80 אמפר - אם נדרש להתקין בעסק מערכת גילוי אש ועשן, יותקנו גלאי עשן גם בלוח החשמל ומערכת ניתוק לוח החשמל ממקור ההזנה.
23. לוח חשמל בעל זרם של 100 אמפר ומעלה - תותקן מערכת גילוי אש ועשן, הכוללת גלאים, מערכת כיבוי אוטומטית יבשה ומערכת ניתוק לוח החשמל ממקור ההזנה.
24. על אף האמור בסעיף 5.15.1.(3), אין חובה להתקין מערכת כיבוי אוטומטית בלוח חשמל בעל זרם של 100 אמפר ומעלה, המקיים את כל הדרישות הבאות:
25. הוא עומד בתקן ישראלי ת"י 61439 - לוחות מיתוג ובקרה למתח נמוך.
26. מותקן בו גלאי עשן.
27. מותקנת בו מערכת לניתוק לוח החשמל ממקור ההזנה.
28. הוא נמצא באזור כיסוי של מערכת כיבוי אוטומטית.
    * 1. מערכת גילוי האש והעשן המותקנת בלוח החשמל תותקן על פי תקן ישראלי ת"י 1220, חלק 3 - מערכות גילוי אש: הוראות התקנה ודרישות כלליות.
      2. מערכת הכיבוי האוטומטית היבשה המותקנת בלוח החשמל תותקן על פי תקן ישראלי ת"י 5210 - מערכות לכיבוי-אש בארוסול, או תקן ישראלי ת"י 1597 - מערכות כיבוי אש אוטומטיות בגז כיבוי, בהתאם לסוג המערכת המותקנת.
      3. במבנה ששטחו עולה על 500 מ"ר, יותקן במקום בולט ונגיש מפסק חשמל חירום, אשר במקרה חירום ינתק את זרם החשמל לכל המבנה.
      4. מערכת גילוי האש והעשן המותקנת בלוח החשמל תתוחזק בכל עת במצב תקין.
      5. מתקני החשמל בעסק ייבדקו באופן תקופתי ועל פי כל דין.
    1. **מערכת שליטה בעשן**

דרישה זו תתקיים אם נדרשה בתנאים להיתר הבנייה, או בעקבות שינוי מהותי המחייב שינוי בתנאי ההיתר.

* + 1. בעסק ששטחו עולה על 500 מ"ר ובחלקי המבנה האחרים (כגון: מחסנים, חדרים טכניים וכו'), יהיו סידורי שליטה בעשן בהתאם לקבוע בפרק ה' ובפרט 3.5.2.1 בפרק ג' של התוספת השנייה לתקנות התכנון והבנייה.
    2. בחניון ששטחו עולה על 140 מ"ר יהיו סידורי שליטה בעשן בהתאם לקבוע בפרט 3.5.2.1 בתוספת השנייה לתקנות התכנון והבנייה.
    3. בחניונים תת-קרקעיים שיש בהם יותר ממפלס אחד, יש להתקין מערכת מאולצת לשליטה בעשן באמצעות מפוחים.
    4. מערכת השליטה בעשן תתוחזק בכל עת במצב תקין.
  1. **מערכת מיזוג אוויר**

דרישה זו תתקיים אם נדרשה בתנאים להיתר הבנייה, או בעקבות שינוי מהותי, המחייב שינוי בתנאי ההיתר.

* + 1. מערכת מיזוג האוויר המותקנת בעסק תענה על הנדרש בתקן ישראלי ת"י 1001 - בטיחות אש בבניינים. תנאי זה נדרש כאשר מותקנת מערכת מיזוג אויר מרכזית, הכוללת תעלות ומדפי אש.
  1. **מערכת למסירת הודעות (כריזת חירום)**

דרישה זו תתקיים אם נדרשה בתנאים להיתר הבנייה, או בעקבות שינוי מהותי, המחייב שינוי בתנאי ההיתר.

* + 1. בעסק מבונה ששטחו הכולל מעל 3,000 מ"ר תותקן מערכת למסירת הודעות (כריזת חירום).
    2. בחניון כלי רכב - עילי או תת קרקעי סגור - ששטחו הכולל מעל 500 מ"ר, תותקן מערכת למסירת הודעות (כריזת חירום).
    3. המערכת למסירת ההודעות תתוחזק בכל עת במצב תקין.
  1. **מקור מתח חלופי**
     1. בעסק שנדרש להתקין בו משאבות מים לכיבוי אש או מפוחי יניקת עשן, לפי מפרט זה או על פי כל דין, יותקן מקור מתח חלופי, שיהיה בכוחו לספק בשעת חירום זרם חשמל להפעלתם.
     2. מקור מתח חלופי יתוחזק בכל עת במצב תקין.
  2. **לוח פיקוד כבאים**

דרישה זו תתקיים אם נדרשה בתנאים להיתר הבנייה או בעקבות שינוי מהותי, המחייב שינוי בתנאי ההיתר.

* + 1. בעסק שנדרש על פי דין להתקין בו מערכות מתזים, גלאים וניהול עשן, או מערכות נוספות שנקבעו לעניין זה על-ידי נותן האישור, יותקן לוח פיקוד כבאים, הכולל את הרכיבים או המערכות הבאות, אם הם קיימים או נדרשים על פי דין:

1. לוח בקרה ושליטה במערכות הגילוי והכיבוי האוטומטיות:
2. מערכת הכיבוי האוטומטית תספק התרעה קולית על כל פגם במערכת הבקרה, בהתאם לתקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות.
3. הרכיבים המבוקרים יכללו לפחות:

ברז שליטה.

אספקת חשמל או דלק למשאבת המים של מערכת המתזים.

נתוני מצב הפעולה של משאבת המים (דומם/פועל).

התראה קולית וחזותית תתקבל ברכזת גילוי אש. אם קיימת עמדת בקרה מאוישת, תתקבל ההתראה גם בעמדה זו.

דיווח להפעלת מערכות כיבוי בלוחות חשמל ומנדפים.

1. עמדת הפעלה של כריזת חירום ואזעקה.
2. לוח הפעלת מפוחים לשחרור עשן יכלול מתג בורר תלת-מצבי להפעלת מערכות שליטה בעשן, מתג בורר תלת-מצבי לשליטה במערכת על-לחץ ומתג שליטה בפתחי שחרור עשן אוטומטיים.
3. לוח פיקוד לחשמל.
4. לוח פיקוד לגנרטור חירום, שיכלול גם נוריות חיווי המורות על מצב הגנרטור: מצב מפסק אוטו' סגור, תקלה בגנרטור, מצב מד-סולר, מצב כמות השמן ומצב הטעינה של מצבר הגנרטור.
5. לוח שליטה ובקרה על המעליות בבניין.
6. תיק חירום של הבניין, הכולל את תוכניות הבניין ותוכנית בטיחות אש.
   1. **משטר הפעלות מערכות בטיחות אש - אינטגרציה**
      1. בדיקת משטר הפעלות (אינטגרציה) תידרש כאשר מערכת גילוי אש, מערכת התרעת אש, או מערכת כיבוי אש אוטומטית נדרשת לפיקוד או לבקרה על מערכות מתוך שתיים לפחות מקבוצות המערכות המפורטות להלן:
7. התראות, התרעות ודיווחים.
8. מערכות שליטה בעשן.
9. הפרדות אש ועשן.
10. שליטה במערכות.
    * 1. הבדיקה תיערך בהתאם להוראה נציב 536 - משטר הפעלות מערכות בטיחות אש - אינטגרציה. אישור על ביצועה יועבר לנותן האישור. אם קיימת מערכת שחרור עשן מאולצת, תצורף לאישור גם טבלת משטר בדיקה.
    1. **תיק שטח** 
       1. בעל עסק ששירותי המשרד שלו נמצאים במבנה ששטחו מעל 2,000 מ"ר, יגיש לנותן האישור תיק שטח עבור כל שטח העסק והמבנים הקיימים בו. התיק יוכן על פי הוראת נציב 503 - הכנת תיק שטח, בהתאמות הנדרשות (להלן - "תיק שטח").
       2. בעל העסק ידאג לכך שתיק השטח יישאר מעודכן בכל עת.
       3. בעל העסק יגיש לנותן האישור תיק שטח מעודכן לפחות אחת לשנה קלנדרית.
       4. בעל העסק יעדכן את תיק השטח בשינויים בעסק שיש בהם כדי להוסיף או לגרוע מוקדי סיכון, או שינוי בפרטי בעלי התפקידים, או דרכי ההתקשרות לצורך דיווח, או תקשורת בעת אירוע, וזאת תוך 14 יום ממועד השינוי.
    2. **אישורים** 
       1. בכל מקום במסמך תנאים זה שבו צוין כי יש להעביר מסמכים, אישורים, דיווחים וכיו"ב לנותן האישור, יועבר המידע הנדרש למדור הגנה מאש בתחנה האזורית שבשטח אחריותה ממוקם העסק, לפי רשימת הכתובות ומספרי הטלפון המופיעה באתר האינטרנט של הרשות הארצית לכבאות והצלה, או לגורם אחר, שפרטיו יימסרו לבעל העסק.
       2. כאשר לא נעשה בעסק שינוי מהותי, ימציא בעל העסק על פי דרישתו של נותן האישור מסמכים הכוללים אישורים ותעודות בדיקת תחזוקה, המעידים על תקינותו של ציוד הכיבוי ובכלל זה:
11. אישור כי עמדות כיבוי האש תקינות ושמישות וכי גלגילון שהותקן לאחר 1.6.2013 נבדק בהתאם לתקן ישראלי ת"י 2206, חלק 2 - גלגילון לכיבוי אש - דרישות תכן, התקנה ותחזוקה.
12. אישור מגורם מוסמך כי מטפי הכיבוי הקיימים בעסק נבדקו בהתאם לתקן ישראלי ת"י 129, חלק 1 - מטפים מיטלטלים - תחזוקה ונמצאו תקינים.
13. אישור כי מערכת החשמל המותקנת במקום נבדקה ונמצאה תקינה בהתאמה לחוק החשמל התשי"ד-1954 (להלן - חוק החשמל) ותקנותיו, כולל תאורות החירום המותקנות במקום. על האישור לכלול התייחסות למיקומו של מפסק חשמל ראשי לשעת חירום ולתקינותו, התייחסות למתקן פוטו-וולטאי (אם קיים) וכן טבלה המפרטת את מיקומם של לוחות החשמל, את מספרם ואת גודל החיבור באמפר של כל לוח. האישור ייתן בעל רישיון בתוקף לעבודות חשמל לפי חוק החשמל, אשר רשאי לתת אישור כאמור, בהתאם לסוג רישיונו.
14. אישור מגורם מוסמך, המעיד על תקינותה של המערכת האוטומטית לגילוי אש. האישור יוגש על טופס לפי נספח ג' לתקן ישראלי ת"י 1220, חלק 11 - מערכות גילוי אש - תחזוקה.
15. אישור מגורם מוסמך, המעיד שמערכת הכיבוי המותקנת בארון החשמל נבדקה ונמצאה תקינה בהתאמה מלאה לתקן ישראלי ת"י 5210 - מערכות לכיבוי-אש בארוסול, או תקן ישראלי ת"י 1597 - מערכות כיבוי אש אוטומטיות בגז כיבוי, בהתאם לסוג המערכת המותקנת.
16. אישור מגורם מוסמך כי מערכת למסירת הודעות (כריזת חירום) המותקנת במקום נבדקה ונמצאה תקינה בהתאמה לתקן ישראלי ת"י 1220, חלק 3, או תקן 72 NFPA או מפרט משטרת ישראל 160, 160.1 וזאת בהתאם לשיטת ההתקנה של המערכת. באישור יפורט את סוג התקן או המפרט שעל פיו נעשתה הבדיקה.
17. אישור מגורם מוסמך כי המערכת האוטומטית לכיבוי אש (ספרינקלרים) נבדקה ונמצאה תקינה בהתאמה מלאה לתקן ישראלי ת"י 1928 - מערכות לכיבוי אש במים - בקרה, בדיקה ותחזוקה. על האישור לכלול את מפרט הבדיקה.
18. אישור כי גנרטור החירום נבדק ונמצא תקין. האישור יינתן על ידי בעל רישיון בתוקף לעבודות חשמל לפי חוק החשמל, אשר רשאי לתת אישור כאמור, בהתאם לסוג רישיונו.
19. אישור מגורם מוסמך כי מערכות בטיחות האש וההצלה תואמות את דרישותיה של הוראת נציב 536 - משטר הפעלות מערכות בטיחות אש - אינטגרציה. אם קיימת מערכת שחרור עשן מאולצת, יצורפו לאישור גם טבלת משטר בדיקה ופירוט של סוג המערכת.
20. אישור מגורם מוסמך, כי מערכת שחרור העשן נבדקה ונמצאה תקינה. באישור יפורט סוג המערכת שנבדקה.
21. אישור מגורם מוסמך כי מערכת מיזוג האוויר המותקנת בעסק נבדקה ונמצאה תקינה בהתאם לדרישות של תקן ישראלי ת"י 1001 - בטיחות אש בבניינים.
    * 1. התקנה של סידורי בטיחות אש והצלה ואמצעי כיבוי או שינוי מהותי בהם ובכלל זה של אלה המפורטים להלן, מחייבים את העסק להמציא אישורים כדלקמן:
22. אישור ממעבדה מוכרת, או מהנדס חשמל מטעם הקבלן, או יועץ חשמל שהתמנה כעורך משנה לבקשה להיתר בנייה לגלאי עצמאי, אשר מעיד על התאמה לתקן ישראלי ת"י 1220, חלק 5 - מערכות גילוי אש - גלאי עשן עצמאיים.
23. אישור ממעבדה מוכרת כי מערכת גילוי אש ועשן תוכננה והותקנה בהתאם לתקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות. בהתקנה של עד 10 גלאי אש ועשן כאמור, את האישור יכולה לתת חברה בתו תקן לתחזוקת מערכות גילוי אש ועשן, לפי תקן ישראלי ת"י 1220, חלק 11 - מערכות גילוי אש - תחזוקה.
24. אישור ממעבדה מוכרת כי מערכת כיבוי אש במים תוכננה והותקנה בהתאם לתקן ישראלי ת"י 1596 - מערכת מתזים - התקנה. בהתקנה עד 10 מתזים כאמור, את האישור יכולה לתת חברה בתו תקן לתחזוקת מערכות כיבוי אש במים, לפי תקן ישראלי ת"י 1928 - מערכות לכיבוי אש במים - בקרה, בדיקה ותחזוקה.
25. אישור ממעבדה מוכרת כי מערכת כיבוי אש בגז תוכננה והותקנה בהתאם לתקן ישראלי ת"י 1597 - מערכות כיבוי אש אוטומטיות בגז כיבוי.
26. אישור ממעבדה מוכרת כי מערכת כיבוי בארוסול תוכננה והותקנה בהתאמה לתקן ישראלי ת"י 5210 - מערכות לכיבוי-אש בארוסול.
27. אישור ממעבדה מוכרת כי מערכת מיזוג אוויר (מובילי אוויר) תוכננה והותקנה עפ"י תקן ישראלי ת"י 1001, חלק 1.1 - בטיחות אש בבניינים - מערכות מיזוג אוויר ואוורור, יידרש במקרים הבאים:
28. המבנה בעל יותר מקומה אחת ויש בו פירי אוורור שחוצים בין הקומות.
29. קיימים מדפים ודמפרים, שנועדו לבצע הפרדת אש בין עסקים סמוכים ושימושים שונים.
30. אישור המעיד על בדיקת אינטגרציה בין מערכות בטיחות אש, כנדרש בהוראת נציב 536 וכי הבדיקה נמצאה תקינה. האישור יינתן על ידי מהנדס מורשה, או מעבדה מוכרת ובעלת הסמכה לתקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות. לאישור תצורף טבלת משטר הפעלות.
31. אישור ממעבדה מוכרת, כי מערכת למסירת הודעות (כריזת חירום) תוכננה והותקנה בהתאם לתקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות.
32. אישור ממעבדה מוכרת, כי התאמת חומרי הבנייה והגימור בוצעו עפ"י תקן ישראלי ת"י 921 - תגובות בשרפה של חומרי בנייה (החלק הרלוונטי).
33. אישור ממעבדה מוכרת, כי מערכת השליטה בעשן תוכננה והותקנה עפ"י תקן ישראלי ת"י 1001, חלק 2.2 - בטיחות אש בבניינים - מערכות בקרת עשן בבניינים (למעט בנייני מגורים שגובהם עד 13 מטר), קניונים, אטריומים וחללים גדולים דומים (אם נדרש).
34. תעודת בדיקה ממעבדה מוכרת למפוחי שליטה בעשן עפ"י תקן ישראלי ת"י 1001, חלק 7 - בטיחות אש בבניינים: מערכות שליטה לחום ולעשן - מפוחים מונעים על ידי חשמל להוצאת עשן וחום. לתעודה הבדיקה תצורף הצהרת מהנדס (נספח א), שהוא מתכנן המערכת, כי המפוחים המתוארים בתעודת הבדיקה [מספר התעודה] הם המפוחים שהותקנו במבנה בגוש [מספר], חלקה [מספר], מגרש [ מספר] (אם נדרש).
    1. **נספחים**
       1. את פרסומי הרשות הארצית לכבאות והצלה, כולל תיקיית טפסים אחידים לאישורים, ניתן למצוא באתר הרשות הארצית לכבאות והצלה ולהורידם ממנו.

**נספח א**

תאריך:\_\_\_\_\_\_\_

לכבוד:

הרשות הארצית לכבאות והצלה -

מדור 'הגנה מאש'

**הצהרת מהנדס המתכנן מערכות שליטה לחום ולעשן – מפוחים מונעים על ידי חשמל להוצאת עשן וחום**

תיק הגנה מאש [מספר תיק]\_\_\_\_\_\_\_\_\_\_\_\_\_\_\_\_\_\_\_\_

אני \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ מהנדס רשום בפנקס המהנדסים והאדריכלים לפי תקנות המהנדסים והאדריכלים (רישום בפנקס) התשכ"א – 1960, מס' רישיון \_\_\_\_\_\_\_\_\_\_\_ בתוקף עד ליום \_\_\_\_\_\_\_\_\_ (חובה לצרף צילום רישיון המהנדס לתצהיר זה), מצהיר בזאת כדלקמן:

1. המפוחים המפורטים בתעודת הבדיקה של מעבדה מוכרת [שם המעבדה] \_\_\_\_\_\_\_\_\_\_\_\_\_\_\_\_\_ [מספר התעודה] \_\_\_\_\_\_\_\_\_\_\_\_\_

מיום \_\_\_\_\_\_\_\_\_\_\_\_\_\_\_\_\_\_ הם המפוחים שהותקנו במבנה:

1. גוש [מספר] \_\_\_\_\_\_\_\_\_\_\_\_\_\_
2. חלקה [מספר] \_\_\_\_\_\_\_\_\_\_\_\_\_\_
3. מגרש [ מספר] \_\_\_\_\_\_\_\_\_\_\_\_\_

זהו שמי, זו חתימתי וכל אשר הצהרתי לעיל - אמת. ידוע לי כי אם יתברר כי הצהרתי זו אינה אמת, כולה או חלקה, אהיה צפוי לעונשים הקבועים בחוק.

תאריך \_\_\_\_\_\_\_\_\_\_\_\_\_ חתימה וחותמת (כולל מס' הרישיון) \_\_\_\_\_\_\_\_\_\_\_\_\_\_\_\_\_\_